Zilk ดีไซน์ลายใหม่ “เสริมเฮง” กับ “หมอช้าง ทศพร”
กระดาษเช็ดหน้า “ซิลค์ ลัคกี้” ออกดีไซน์ลายใหม่ “เสริมเฮง ร่ำรวยตลอดปี 2022” กับหมอช้าง ทศพร
กระดาษเช็ดหน้า “ซิลค์ ลัคกี้” ออกดีไซน์ลายใหม่ “เสริมเฮง ร่ำรวยตลอดปี 2022” กับหมอช้าง ทศพร
19 ม.ค. 2565

กระดาษทิชชูซิลค์ (Zilk) ภายใต้การบริหาร บริษัท เบอร์ลี่ ยุคเกอร์ จำกัด (มหาชน) หรือ BJC รุกต้นปีด้วยการตลาดสายมู จับมือ หมอช้าง ทศพร ศรีตุลา นักพยากรณ์ชื่อดังของประเทศไทย ร่วมออกแบบลายบรรจุภัณฑ์ใหม่ให้กับกระดาษเช็ดหน้า ซิลค์ ภายใต้แนวคิด “เสริมเฮง ร่ำรวยตลอดปี 2022” เสริมมลคลทั้ง 4 ด้าน
โดยใช้สัญลักษณ์เชิงมงคลมาอยู่บนกล่องของกระดาษเช็ดหน้าซิลค์  ปลุกทุกพลังแห่งความก้าวหน้าหน้า อำนาจ บารมี พลิกฟื้นทุกด้านให้ดีที่สุด ทั้งการงาน การเงิน สุขภาพ ความรัก เพื่อความปังตลอดปี พร้อมการันตีคุณภาพเพราะซิลค์ผลิตจากเยื่อกระดาษคุณภาพดี มีเนื้อสัมผัสเนียนนุ่ม ไม่เปื่อยยุ่ยง่าย สามารถใช้ได้กับทุกสภาพผิว ผ่านการทดสอบการระคายเคือง
ทั้งนี้สามารถมอบเป็นของขวัญมงคลแก่ตนเองและคนพิเศษในเทศกาลปีใหม่หรือตรุษจีนที่ใกล้จะมาถึง หรือประยุกต์ใช้ในปรับเสริมฮวงจุ้ยในบ้านและที่ทำงาน ด้วย 2 รูปแบบ ดังนี้
แบบที่ 1 กระดาษเช็ดหน้าซิลค์ ลัคกี้ บ็อกซ์ ประกอบด้วยลวดลายเสริมมงคล 4 ด้านของชีวิตที่เชื่อว่าทุกคนต่างต้องการโชคลาภใน 4 เรื่องนี้มากที่สุด ได้แก่
1.กล่องสีฟ้า พญาเสือ งานรุ่ง ดวงพุ่ง คุ้มครองปลอดภัย : เสือเหยียบเงิน การงาน เสริมบารมี อำนาจและบริวาร ปกป้องภยันตรายสิ่งไม่ดีไม่งามมาย่างกราย
2.กล่องสีชมพู เหมยเคียงไผ่ สัมพันธ์ราบรื่น มีแต่ความสุข : ต้นไผ่คู่ดอกเหมย ตัวแทนความรัก ความสัมพันธ์ที่ราบรื่น มีแต่ความสุข ต้นไผ่คือความเข้มแข็งมั่นคง ดอกเหมยคือความงดงามสัญลักษณ์แห่งความสุข
3.กล่องเหลือง ปี่เซี๊ยะเหยียบเงิน รับโชคลาภทั้งปี ทรัพย์ไม่มีรั่วไหล : ปี่เซี๊ยะเหยียบก้องทอง เรียกทรัพย์ให้มั่งมี ร่ำรวยเงินทอง ช่วยปัดเป่าสิ่งชั่วร้าย ถุงเก็บเงิน ที่เงินเข้าแล้วไม่มีออก ทรัพย์จึงเพิ่มพูนสถานเดียว
4.กล่องสีเขียว เต่ามงคล แข็งแรงไร้โรค เสริมโชคสุขภาพดี: เต่าเป็นสัตว์มงคล สัญลักษณ์ของอายุวัฒนะ สุขภาพที่สมบูรณ์ อายุขัยที่ยืนยาว ความแข็งแกร่ง  ความสมบูรณ์ในครอบครัว
และแบบที่ 2 กระดาษเช็ดหน้า ซิลค์ แบบซอฟท์แพ็ก เสริมพลังทรัพย์ด้วยลายเสริมมงคล 2 แบบ คือ กล่องสีฟ้า พญาเสือ และ กล่องสีชมพู เหมยเคียงไผ่
สำหรับกระดาษเช็ดหน้าซิลค์ ลัคกี้ เสริมพลังทรัพย์ รับปีเสือ 2565 จัดจำหน่ายแล้วที่ Big C, Tesco Lotus, Makro, Tops, Makro, Foodland, Gourmet Market, Home Fresh Mart และห้างสรรพสินค้าชั้นนำทั่วไป
รวมถึงช่องทางออนไลน์ Big C online , Shopee และ Lazada กระดาษเช็ดหน้าซิลค์ ลัคกี้ บ็อกซ์ ขนาดบรรจุแพ็ก 4 ในราคา 97 บาท และกระดาษเช็ดหน้า ซิลค์ แบบซอฟท์แพ็ก ขนาดบรรจุแพ็ก 4 ในราคา 105  บาท สามารถติดตามข่าวสาร กิจกรรม และข้อมูลเพิ่มเติมได้ที่ เฟซบุ๊ก https://www.facebook.com/ZilkThailandPage